промяна в изчисляването на ползата, тъй като предложеният процент на египетската банка е в съответствие с основния лихвен процент, установен от Комисията за референтната стойност, отговаряща на заем в щатски долари, предоставен от китайска банка на национален (китайски) клиент с рейтинг BB. Следователно, ако не друго, данните за тези заеми потвърждават, че Jushi Egypt наистина се ползва с по-ниски лихвени проценти от референтните за пазара. Поради това твърдението на дружеството беше отхвърлено.
 3.3.2. Заеми от други банки от стратегическо значение, предоставени на Jushi Egypt чрез дружеството майка Jushi в Китай
 (173)
 През периода от 2014 г. до края на разследвания период Jushi (Китай) е предоставило редица междуфирмени заеми на Jushi Egypt на обща сума от около 281,5 милиона щатски долара.
 (174)
 Комисията констатира обаче, че Jushi (Китай), от своя страна, е финансирало тези междуфирмени заеми чрез външно финансиране от китайски финансови институции. С други думи вместо Jushi Egypt да получава заеми пряко от китайските банки Jushi (Китай) получава преференциално финансиране от тези институции и след това разпределя тези кредити в полза на своите производствени дейности в Египет (Jushi Egypt). Кредитите, предоставени пряко от EXIM и CDB, сами по себе си не са достатъчни за осигуряване на общия размер на външно финансиране, необходим за развитието на производствените дейности в зоната SETC. Ето защо е необходимо допълнителното непряко финансиране чрез междуфирмени заеми. Комисията не успя да намери конкретен банков кредит, пряко свързан с проекта в Египет. През 2014 г. обаче Jushi (Китай) издава облигации в замяна на различни банкови кредити, за да подобри своята дългова структура. Тези облигации, във връзка с които се цитират различни капиталови нужди за проекта в Египет, потвърждават, че Jushi (Китай) е имал нужда от външна финансова помощ за производствените си дейности в Египет. Поради това Комисията счете, че базисните преференциални заеми, отпускани чрез Jushi (Китай), може също да бъдат отнесени към ПЕ по същия начин както и преките заеми, предоставяни на Jushi Egypt от китайските финансови институции.
 (175)
 Тъй като всички тези заеми може по същество да бъдат приравнени към заеми, предоставени от ПКНР на китайско дружество, което след това разпределя средствата за своите производствени дейности по места, Комисията реши да разглежда тези заеми като всеки друг вътрешен китайски заем, предоставен на китайски производител на ПМСВ. В този контекст, както е посочено в съображение 128 по-горе, Комисията установи, че всички държавни китайски финансови институции, които са предоставили заеми на Jushi (Китай) и Jushi Egypt, са публични органи по смисъла на член 2, буква б) от основния регламент, тълкуван във връзка с член 3, параграф 1, буква а), подточка i) от основния регламент и в съответствие със съдебната практика на СТО.
 (176)
 След това Комисията изчисли размера на подлежащата на изравняване субсидия. Във връзка с това Комисията отбелязва, че номиналният лихвен процент, начисляван от Jushi (Китай) на Jushi Egypt, е 7,5 %. Нито една част от финансирането, предоставено на Jushi (Китай), обаче не е с такъв висок лихвен процент. В действителност средният лихвен процент за Jushi (Китай) през разследвания период, е в размер на около 4 %. Затова